greek_downloads/Οικονομική Έκθεση ΓΕΝΙΚΗ ΕΜΠΟΡΙΟΥ & ΒΙΟΜΗΧΑΝΙΑΣ (2024,Εξαμηνιαία,Μητρική)/images/page_13.png
Εξαμηνιαία Οικονομική Έκθεση περιόδου από 1η Ιανουαρίου 2024  έως  30η Ιουνίου 2024 
 
Γενική Εμπορίου & Βιομηχανίας Α.Ε.   
      Σελίδα 13 από 30 
     
18ο χλμ Εθνικής οδού Αθηνών – Κορίνθου 193 00 Ασπρόπυργος  
 
Δανεισμός – Επιτόκια δανεισμού 
Στο χρηματοπιστωτικό τομέα η εταιρία συνεργάζεται με τράπεζες που δραστηριοποιούνται στην Ελλάδα και σε χώρες 
της Ευρωπαϊκής Ένωσης. Τα εγκεκριμένα όρια χρηματοδοτήσεων διασφαλίζουν την εταιρία με τα απαιτούμενα 
κεφάλαια κίνησης και οι ικανοποιητικοί όροι συνεργασίας και τιμολόγησης των διαφόρων τραπεζικών εργασιών 
βοηθούν στο περιορισμό του χρηματοοικονομικού της κόστους. Επιπλέον η εταιρία με συνέπεια, διατηρεί 
μακροχρόνια, εποικοδομητική και αμοιβαία επωφελή συνεργασία με τις συνεργαζόμενες τράπεζες. 
Πολιτική της εταιρίας είναι να διατηρεί το σύνολο των δανείων της σε ευρώ σε μακροπρόθεσμη μορφή και με 
μεταβλητό επιτόκιο. Η πολιτική αυτή ωφελεί τον όμιλο σε περιπτώσεις πτώσης των επιτοκίων. Αντιθέτως εκτίθεται 
σε κίνδυνο ταμειακών εκροών, σε περιόδους αύξησης των επιτοκίων.  
Σύμφωνα με τα τρέχοντα εγκεκριμένα πιστωτικά όρια και τους υπόλοιπους όρους συνεργασίας της εταιρίας με τα 
συνεργαζόμενα πιστωτικά ιδρύματα, δεν προβλέπονται, τουλάχιστον βραχυπρόθεσμα, κίνδυνοι που μπορούν να 
επηρεάσουν δυσμενώς την ομαλή λειτουργία και την άντληση της τυχόν αναγκαίας ρευστότητας της.   
Διαχρονικός στόχος της διοίκησης της εταιρίας ήταν η σταδιακή μείωση των δανειακών της κεφαλαίων από χρήση σε 
χρήση. Τα θετικά αποτελέσματα των προηγούμενων χρήσεων και οι θετικές ταμειακές ροές που δημιούργησαν, 
επέτρεψαν την εξόφληση των τραπεζικών δανειακών κεφαλαίων. Εκτίμηση της εταιρίας είναι ότι δεν θα απαιτηθούν 
νέα τραπεζικά δάνεια μεσοπρόθεσμα, για την ενίσχυση του κεφαλαίου κίνησης δεδομένου ότι η διοίκηση δεν 
προτίθεται στη παρούσα φάση να προβεί σε σημαντικές επενδυτικές κινήσεις.  
Ουσιαστικά η τελική διαμόρφωση των δανειακών κεφαλαίων της εταιρίας, θα επηρεασθεί και από την αναμενόμενη 
εγχώρια ανάπτυξη, την συνέχιση της εμφάνισης νέων μεγάλων κατασκευαστικών έργων και από την όποια νέα 
στρατηγική απόφαση της διοίκησης σχετικά με την αγορά επιπλέον αποθεμάτων μεγάλης κυκλοφοριακής ταχύτητας.  
Έναντι των εκάστοτε  χρηματοδοτήσεων της εταιρίας δεν υφίστατο καμία εμπράγματη ή μη εξασφάλιση προς τα 
συνεργαζόμενα πιστωτικά ιδρύματα, παρά μόνο η υπογραφή της ίδιας της εταιρίας.  
 
Συναλλαγματικός Κίνδυνος   
Δεδομένου ότι η εταιρία στη μεγάλη πλειοψηφία των εμπορικών της συναλλαγών με το εξωτερικό, χρησιμοποιεί σαν 
νόμισμα συναλλαγής το ευρώ και δεν υπάρχουν σημαντικά υπόλοιπα υποχρεώσεων ή απαιτήσεων σε ξένα 
νομίσματα κατά την 30.06.2024, η έκθεση σε συναλλαγματικό κίνδυνο για την εταιρία αξιολογείται ως χαμηλή. 
Επίσης η εταιρία δεν εκτελεί συναλλαγές κερδοσκοπικού χαρακτήρα ή συναλλαγές που δε σχετίζονται με τις 
εμπορικές και επιχειρηματικές της δραστηριότητες. 
Επιπλέον, η διοίκηση της εταιρίας παρακολουθεί διαρκώς την διακύμανση και την τάση των ξένων νομισμάτων, 
αξιολογεί κάθε περίπτωση χωριστά και λαμβάνει τα απαραίτητα μέτρα σε περίπτωση που ο κίνδυνος είναι υπαρκτός 
και αξιόλογος.  
 
Προσωπικό – Εργασιακές σχέσεις  
 
Η Διοίκηση της εταιρίας στηρίζεται σε ομάδα έμπειρων και ικανών στελεχών, τα οποία έχουν πλήρη γνώση του 
αντικειμένου δραστηριότητας της Εταιρίας και των συνθηκών της αγοράς, συμβάλλοντας στην εύρυθμη λειτουργία 
και την περαιτέρω ανάπτυξη της. Με τις παρούσες συνθήκες τα στελέχη της εταιρίας βρίσκονται σε αρμονική 
συνεργασία τόσο μεταξύ τους όσο και με την γενική διεύθυνση.  
 
Επίσης, οι σχέσεις των διοικούντων με το εργαζόμενο εργατοϋπαλληλικό προσωπικό είναι άριστες και δεν 
παρουσιάζονται εργασιακά προβλήματα. Συνέπεια των σχέσεων αυτών είναι η έλλειψη δικαστικών υποθέσεων που 
αφορούν σε εργασιακά θέματα. 
 
Η εταιρία τηρεί με συνέπεια τους κανόνες της εργατικής νομοθεσίας καθώς και των ατομικών και συλλογικών 
συμβάσεων εργασίας που διέπουν το προσωπικό της. Η υγιεινή και η ασφάλεια στο χώρο της εργασίας αποτελεί 
κυρίαρχη προτεραιότητα και απαραίτητη προϋπόθεση στην λειτουργία της εταιρίας και σε εφαρμογή της ισχύουσας 
νομοθεσίας διαθέτει γιατρό εργασίας και τεχνικό ασφαλείας.  
 
Επίσης η εταιρία παρέχει στο σύνολο των εργαζομένων επιπλέον ιδιωτική ασφάλιση για ιατροφαρμακευτική και 
νοσοκομειακή κάλυψη και για την κάλυψη κινδύνου ζωής ή ανικανότητας, στα πλαίσια ομαδικού  ασφαλιστηρίου 
συμβολαίου. Στα ανώτατα και ανώτερα διοικητικά στελέχη παρέχει εταιρικό αυτοκίνητο με όλες τις συναφείς 
καλύψεις του καθώς και εταιρική σύνδεση κινητού τηλεφώνου.
<div>
<p>Εξαμηνιαία Οικονομική Έκθεση περιόδου από 1η Ιανουαρίου 2024  έως  30η Ιουνίου 2024</p>
<p>Γενική Εμπορίου & Βιομηχανίας Α.Ε.</p>
<p>18ο χλμ Εθνικής οδού Αθηνών – Κορίνθου 193 00 Ασπρόπυργος</p>
<p>Δανεισμός – Επιτόκια δανεισμού</p>
<p>Στο χρηματοπιστωτικό τομέα η εταιρία συνεργάζεται με τράπεζες που δραστηριοποιούνται στην Ελλάδα και σε χώρες</p>
<p>της Ευρωπαϊκής Ένωσης. Τα εγκεκριμένα όρια χρηματοδοτήσεων διασφαλίζουν την εταιρία με τα απαιτούμενα</p>
<p>κεφάλαια κίνησης και οι ικανοποιητικοί όροι συνεργασίας και τιμολόγησης των διαφόρων τραπεζικών εργασιών</p>
<p>βοηθούν στο περιορισμό του χρηματοοικονομικού της κόστους. Επιπλέον η εταιρία με συνέπεια, διατηρεί</p>
<p>μακροχρόνια, εποικοδομητική και αμοιβαία επωφελή συνεργασία με τις συνεργαζόμενες τράπεζες.</p>
<p>Πολιτική της εταιρίας είναι να διατηρεί το σύνολο των δανείων της σε ευρώ σε μακροπρόθεσμη μορφή και με</p>
<p>μεταβλητό επιτόκιο. Η πολιτική αυτή ωφελεί τον όμιλο σε περιπτώσεις πτώσης των επιτοκίων. Αντιθέτως εκτίθεται</p>
<p>σε κίνδυνο ταμειακών εκροών, σε περιόδους αύξησης των επιτοκίων.</p>
<p>Σύμφωνα με τα τρέχοντα εγκεκριμένα πιστωτικά όρια και τους υπόλοιπους όρους συνεργασίας της εταιρίας με τα</p>
<p>συνεργαζόμενα πιστωτικά ιδρύματα, δεν προβλέπονται, τουλάχιστον βραχυπρόθεσμα, κίνδυνοι που μπορούν να</p>
<p>επηρεάσουν δυσμενώς την ομαλή λειτουργία και την άντληση της τυχόν αναγκαίας ρευστότητας της.</p>
<p>Διαχρονικός στόχος της διοίκησης της εταιρίας ήταν η σταδιακή μείωση των δανειακών της κεφαλαίων από χρήση σε</p>
<p>χρήση. Τα θετικά αποτελέσματα των προηγούμενων χρήσεων και οι θετικές ταμειακές ροές που δημιούργησαν,</p>
<p>επέτρεψαν την εξόφληση των τραπεζικών δανειακών κεφαλαίων. Εκτίμηση της εταιρίας είναι ότι δεν θα απαιτηθούν</p>
<p>νέα τραπεζικά δάνεια μεσοπρόθεσμα, για την ενίσχυση του κεφαλαίου κίνησης δεδομένου ότι η διοίκηση δεν</p>
<p>προτίθεται στη παρούσα φάση να προβεί σε σημαντικές επενδυτικές κινήσεις.</p>
<p>Ουσιαστικά η τελική διαμόρφωση των δανειακών κεφαλαίων της εταιρίας, θα επηρεασθεί και από την αναμενόμενη</p>
<p>εγχώρια ανάπτυξη, την συνέχιση της εμφάνισης νέων μεγάλων κατασκευαστικών έργων και από την όποια νέα</p>
<p>στρατηγική απόφαση της διοίκησης σχετικά με την αγορά επιπλέον αποθεμάτων μεγάλης κυκλοφοριακής ταχύτητας.</p>
<p>Έναντι των εκάστοτε  χρηματοδοτήσεων της εταιρίας δεν υφίστατο καμία εμπράγματη ή μη εξασφάλιση προς τα</p>
<p>συνεργαζόμενα πιστωτικά ιδρύματα, παρά μόνο η υπογραφή της ίδιας της εταιρίας.</p>
<p>Συναλλαγματικός Κίνδυνος</p>
<p>Δεδομένου ότι η εταιρία στη μεγάλη πλειοψηφία των εμπορικών της συναλλαγών με το εξωτερικό, χρησιμοποιεί σαν</p>
<p>νόμισμα συναλλαγής το ευρώ και δεν υπάρχουν σημαντικά υπόλοιπα υποχρεώσεων ή απαιτήσεων σε ξένα</p>
<p>νομίσματα κατά την 30.06.2024, η έκθεση σε συναλλαγματικό κίνδυνο για την εταιρία αξιολογείται ως χαμηλή.</p>
<p>Επίσης η εταιρία δεν εκτελεί συναλλαγές κερδοσκοπικού χαρακτήρα ή συναλλαγές που δε σχετίζονται με τις</p>
<p>εμπορικές και επιχειρηματικές της δραστηριότητες.</p>
<p>Επιπλέον, η διοίκηση της εταιρίας παρακολουθεί διαρκώς την διακύμανση και την τάση των ξένων νομισμάτων,</p>
<p>αξιολογεί κάθε περίπτωση χωριστά και λαμβάνει τα απαραίτητα μέτρα σε περίπτωση που ο κίνδυνος είναι υπαρκτός</p>
<p>και αξιόλογος.</p>
<p>Προσωπικό – Εργασιακές σχέσεις</p>
<p>Η Διοίκηση της εταιρίας στηρίζεται σε ομάδα έμπειρων και ικανών στελεχών, τα οποία έχουν πλήρη γνώση του</p>
<p>αντικειμένου δραστηριότητας της Εταιρίας και των συνθηκών της αγοράς, συμβάλλοντας στην εύρυθμη λειτουργία</p>
<p>και την περαιτέρω ανάπτυξη της. Με τις παρούσες συνθήκες τα στελέχη της εταιρίας βρίσκονται σε αρμονική</p>
<p>συνεργασία τόσο μεταξύ τους όσο και με την γενική διεύθυνση.</p>
<p>Επίσης, οι σχέσεις των διοικούντων με το εργαζόμενο εργατοϋπαλληλικό προσωπικό είναι άριστες και δεν</p>
<p>παρουσιάζονται εργασιακά προβλήματα. Συνέπεια των σχέσεων αυτών είναι η έλλειψη δικαστικών υποθέσεων που</p>
<p>αφορούν σε εργασιακά θέματα.</p>
<p>Η εταιρία τηρεί με συνέπεια τους κανόνες της εργατικής νομοθεσίας καθώς και των ατομικών και συλλογικών</p>
<p>συμβάσεων εργασίας που διέπουν το προσωπικό της. Η υγιεινή και η ασφάλεια στο χώρο της εργασίας αποτελεί</p>
<p>κυρίαρχη προτεραιότητα και απαραίτητη προϋπόθεση στην λειτουργία της εταιρίας και σε εφαρμογή της ισχύουσας</p>
<p>νομοθεσίας διαθέτει γιατρό εργασίας και τεχνικό ασφαλείας.</p>
<p>Επίσης η εταιρία παρέχει στο σύνολο των εργαζομένων επιπλέον ιδιωτική ασφάλιση για ιατροφαρμακευτική και</p>
<p>νοσοκομειακή κάλυψη και για την κάλυψη κινδύνου ζωής ή ανικανότητας, στα πλαίσια ομαδικού  ασφαλιστηρίου</p>
<p>συμβολαίου. Στα ανώτατα και ανώτερα διοικητικά στελέχη παρέχει εταιρικό αυτοκίνητο με όλες τις συναφείς</p>
<p>καλύψεις του καθώς και εταιρική σύνδεση κινητού τηλεφώνου.</p>
</div>